cyanic-selkie/wikianc huggingface dataset:
কোরীয় শামানবাদ
মন্দির
কোরিয়ায় যখন বৌদ্ধধর্ম প্রবর্তিত হয়েছিল, তখন এর মন্দিরগুলি শামান পর্বত-আত্মা মন্দিরের উপর বা কাছাকাছি নির্মিত হয়েছিল। আজও,  বৌদ্ধ মন্দির সংলগ্ন অঞ্চলে, শামান পর্বত-প্রাণ সানসিনকে(কোরীয়: 산신) নিবেদিত এই নির্মাণগুলি দেখা যায়। কোরিয়ার বেশিরভাগ বৌদ্ধ মন্দিরে একটি সানসিন-গাক (কোরীয়: 산신각) রয়েছে, যা অন্যান্য উপাসনালয়ের চেয়ে পছন্দের, সাধারণত একটি ছোট মন্দির কক্ষ অন্যান্য ভবনের পিছনে এবং পাশে স্থাপন করা হয়। সানসিঙ্গাকের জন্য অন্যান্য উপাসনালয় কক্ষের তুলনায় বেশি উচ্চতায় থাকাও স্বাভাবিক, ঠিক যেমন পাহাড়টি নিজেই মন্দিরের কমপ্লেক্সের উপরে অবস্থিত। সানসিন-গাক হয়ত একটি টাইল ছাদ সহ একটি ঐতিহ্যবাহী কাঠের কাঠামো, অথবা আরও আধুনিক এবং কম সম্পদের মন্দিরে, একটি আরও সাধারণ এবং উপযোগী ঘর। ভিতরে একটি কোমর উচ্চতার মন্দির সহ একটি মূর্তি এবং ম্যুরাল পেইন্টিং, অথবা শুধুমাত্র একটি ম্যুরাল পেইন্টিং থাকবে৷ মোমবাতি, ধূপ, জল এবং ফলের নিবেদনগুলি সাধারণত অ্যালকোহলযুক্ত পানীয়ের সাথে সম্পূরক হয়, বিশেষ করে কোরিয়ার দেশি চালের ওয়াইন ম্যাকগোলি। এটি আরও এই দেবতার অ-বৌদ্ধ প্রকৃতিকে চিত্রিত করে, এমনকি যখন তিনি একটি মন্দিরের ভিতরে থাকেন। তবুও, এই ছোট চকচকে ঘরের মেঝেতে প্রায়ই একজন ভিক্ষুর কুশন এবং মোক্তক দেখতে পাওয়া: সেখানে নিয়মিত বৌদ্ধ অনুষ্ঠানের প্রমাণস্বরূপ। সানসিনকে আলাদা কোনো উপাসনালয়ে স্থাপিত করা নাও হতে পারে, তবে মূল মন্দিরের একপাশে সামসেওংগাক বা বুদ্ধ হলে, মূল মন্দিরের একপাশে দেখা যায়। সানসিন উপাসনালয়গুলি বৌদ্ধ মন্দির থেকে স্বতন্ত্র-ও দেখতে পাওয়া যায়।
সিওলের চারপাশে শ্যামানিক মন্দির রয়েছে, সম্ভবত একটি বা দুটি। তবে বেশিরভাগ সময়, তারা গুতডাং (কোরীয়: 굿당) নামক বাণিজ্যিক মন্দিরের হয়ে কাজ করে। একজন শামান, দিনের জন্য একটি ঘর ভাড়া দেবে এবং গ্রাহকরা সেখানে তার সাথে আচার অনুষ্ঠানের জন্য দেখা করবে। এই বিল্ডিংটিতে একই সময়ে পাঁচটি আচার-অনুষ্ঠান হতে পারে, শামানরা যেখানে গ্রাহকরা থাকে, সেখানে যায়। জেজু গ্রামীণ দ্বীপে ৪০০ টিরও বেশি উপাসনালয় রয়েছে যা সেখানকার লোকেরা বহু শতাব্দী ধরে উপাসনা করে আসছে, এটি দ্বীপের ক্ষুদ্র জনসংখ্যার বিবেচনায় কোরিয়ার সর্বোচ্চ ঘনত্ব। এটাই সত্য যে স্থানীয় বৌদ্ধ ঐতিহ্য নিও-কনফুসিয়ান জোসেন রাজ্যের নিপীড়নে প্রায় বিলুপ্ত হয়ে গিয়েছিল, যাতে খুব কম গোল্ডফিশ সন্ন্যাসী রয়ে যায়।
কোরীয় লোকধর্ম বিভিন্ন সময়ে দমন করা হয়েছিল এবং এর ফলে মন্দিরের সংখ্যা হ্রাস পেয়েছে। মিসিন তপা আনডং ("দেবতাদের উপাসনাকে পরাজিত করতে") আন্দোলনে শামানিক মন্দিরগুলির ধ্বংস, অবহেলা বা জীর্ণতা ব্যাপক আকার ধারণ করেছিল। যাইহোক, ১৯৭০ এবং ১৯৮০ এর দশকে সেমাউল উন্দং (কোরীয়: 새마을 운동) এর সাথে ধর্মবিরোধী প্রচারণা এবং কোরীয় মন্দির ধ্বংস করা হয়েছিল। সাম্প্রতিক বছরগুলিতে কিছু গ্রামে মন্দিরের পুনর্গঠন এবং আচার-অনুষ্ঠান পুনরায় শুরু করার ঘটনা লক্ষ করা গেছে।
পাদটীকা
*অন্যান্য নামের মধ্যে রয়েছে  “দাংগোল অথবা দাংগুর” (당골; বংশগত শামানদের জন্য দক্ষিণ কোরিয়ায় ব্যবহৃত) এবং মানসিন ( মধ্য কোরিয়া, সিউল এলাকা এবং উত্তর কোরিয়ায় ব্যবহৃত) “মুদাং” শব্দটি বেশিরভাগ ক্ষেত্রেই সম্পৃক্ত, যদিও একচেটিয়াভাবে নয়, সাম্প্রতিক ইতিহাসে তাদের ব্যাপকতার কারণে মহিলা শামানদের  যুক্ত।  নারীদের এই ব্যাপকতা পুরুষ শামানদের উল্লেখ করার জন্য নতুন অবস্থানের বিকাশের দিকে পরিচালিত করেছে, যার মধ্যে রয়েছে সিউল(Seoul) এলাকায় সানা মুদাং (Sana Mudang; আক্ষরিক অর্থে "পুরুষ মুদাং") বা পিয়ংইয়াং(Pyongyang) এলাকায় বাকসু মুদাং (Baksu Mudang; আক্ষরিক অর্থে "নিরাময়কারী মুদাং"), ছোট করে “বাকসু” বলা হয়।  এটা বিশ্বাস করা যুক্তিসঙ্গত যে, বাকসু শব্দটি পুরুষ শামানদের জন্য একটি প্রাচীন প্রকৃত আখ্যা বা উপাধি।
মনীন্দ্রভূষণ গুপ্ত
মনীন্দ্রভূষণ গুপ্ত ( জন্ম: ১৮৯৮ - মৃত্যু ১০ ফেব্রুয়ারি, ১৯৬৮) প্রখ্যাত বাঙালি চিত্রশিল্পী ।
জন্ম ও প্রারম্ভিক জীবন
মনীন্দ্রভূষণের জন্ম অধুনা বাংলাদেশের ঢাকার আউটশাহি গ্রামে । পিতা ছিলেন রাজেন্দ্রভূষণ গুপ্ত ।
মনীন্দ্রভূষণের প্রারম্ভিক পড়াশোনা বাড়ীতেই গৃহশিক্ষকের কাছে। ছোট বেলায় নিজের হাতে পূজার প্রতিমা গড়তেন। স্লেট পেনসিলে স্কেচ আঁকায় আগ্রহ ছিল। ১১ বৎসর বয়সে ১৯০৯ খ্রিস্টাব্দে শান্তিনিকেতনে ব্রহ্মচর্যের বিদ্যালয়ের পড়তে আসেন। তার প্রথম পাঠ অসিতকুমার হালদারেরনিকট। কলাভবনে চিত্রকলাবিদ্যা শেখেন। মাঝে ঢাকায় জগন্নাথ কলেজে বি.এ পড়াশোনা শুরু করলেও গান্ধীজীর অসহযোগ আন্দোলনে যোগ দিয়ে পড়াশোনা ত্যাগ করেন। শিল্পাচার্য নন্দলাল বসুর প্রথম  ছাত্রদলের অন্যতম ছিলেন মনীন্দ্রভূষণ । রমেন্দ্রনাথ চক্রবর্তী, বিনোদ বিহারী মুখোপাধ্যায় রামকিঙ্কর বেইজ  প্রমুখেরা মনীন্দ্রভূষণের সমসাময়িক ছিলেন ।
কর্ম জীবন ও শিল্প নিদর্শন
১৯১৬ খ্রিস্টাব্দে Indian Soceity of Oriental Art এ তার প্রথম প্রদর্শনী অনুষ্ঠান হয়। অন্ধ্র জাতীয় কলাশালায় পর সিংহলে ( বর্তমানে শ্রীলঙ্কা) আনন্দ কলেজে কলা বিভাগের প্রধান হিসাবে দু-বছর ছিলেন এবং গবেষণা করেন। এই সময় সিগিরিয়া গুহার শিল্পনিদর্শন দেখে বহু ছবি আঁকেন । ১৯৩১ খ্রিস্টাব্দ হতে ১৯৫৩ খ্রিস্টাব্দ কলকাতার সরকারী আর্ট কলেজে শিক্ষকতা করেন। এই সময় বাংলাদেশের প্রখ্যাত চিত্রশিল্পী জয়নুল আবেদিন তার ছাত্র ছিলেন। মনীন্দ্রভূষণের নৈসর্গিক চিত্রে বিশেষ আকর্ষণ ও এক নিজস্ব ধারা ছিল। তার অঙ্কিত ছবির মধ্যে ' মালবিকা ',' দেবযানী ' বিজয় সিংহের সিংহল যাত্রা ' উল্লেখযোগ্য । তার ছবিগুলিকে মোটামুটি চারভাগে ভাগ করা যায় । যেমন - পুরাণ ও মহাকাব্যে বর্ণিত ছবি, নিসর্গ দৃশ্যাবলি, বিভিন্ন শ্রেণীর নর-নারী তথা প্রতিকৃতি-জাতীয় রচনা এবং ড্রয়িং ও স্কেচ।  বাংলার তথা বাংলাদেশের গ্রামের বিভিন্ন রূপ তার ছবিতে বিশেষ স্থান পেত। শিল্প, শিল্পী ও শিল্পতত্ত্ব বিষয়ক বহু প্রবন্ধ বাংলা ও ইংরাজীতে লিখেছেন । এমন কি কাগজ প্রস্তুত ও গালাশিল্প  সম্বন্ধে মনীন্দ্রভূষণের প্রবন্ধাবলী প্রামাণিক হিসাবে গণ্য হয়।
মৃত্যু
ইংরাজী ১৯৬৮ খ্রিস্টাব্দে র ১০ ই ফেব্রুয়ারি মনীন্দ্রভূষণ গুপ্ত প্রয়াত হন ।
তথ্যসূত্র
সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাংলা চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ৫৩৫ দ্রষ্টব্য ।
অকথিয়ুর
অকথিয়ুর (Akathiyoor) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে অকথিয়ুর শহরের জনসংখ্যা হল ৫২৭৩ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে অকথিয়ুর শহরের সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
নাইক্ষ্যংছড়ি থানা
প্রতিষ্ঠাকাল
নাইক্ষ্যংছড়ি থানা গঠিত হয় ১৯২৩ সালে।
প্রশাসনিক এলাকাসমূহ
নাইক্ষ্যংছড়ি উপজেলার ৫টি ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন।
মার্শমেলো
ক্রিস্টোফার কমস্টক (জন্ম: ১৯ মে ১৯৯২; কর্মক্ষেত্রে হিসাবে মার্শমেলো নামে পরিচিত) হলেন মার্কিন ইলেকট্রনিক সঙ্গীত প্রযোজক এবং ডিজে। মার্কিন ডিজে দল জ্যাক ইউ এবং রুশ-জার্মান ডিজে জেডের গানের রিমিক্স প্রকাশের মাধ্যমে তিনি আন্তর্জাতিক স্বীকৃতি অর্জন করেছেন। তিনি "সাইলেন্স", "উলভস", "ফ্রেন্ডস" এবং "হ্যাপিয়ার"-এর মতো গানের জন্য সর্বাধিক পরিচিত, যার সবগুলোই বেশ কয়েকটি দেশে মাল্টি-প্ল্যাটিনাম হিসেবে প্রত্যয়িত হয়েছে এবং বিলবোর্ড হট ১০০-এর শীর্ষ ৩০-এ স্থান পেয়েছে।
২০১৬ সালের জানুয়ারি মাসে, তাঁর প্রথম স্টুডিও অ্যালবাম জয়টাইম প্রকাশিত হয়েছিল; যার মধ্যে মূল একক গান এবং মার্শমেলোর প্রথম একক গান "কিপ ইট মেলো" অন্তর্ভুক্ত ছিল। ২০১৬ সালে মার্শমেলোর দ্বিতীয় গান, "অ্যালোন" (যেটি একটি প্ল্যাটিনাম-প্রত্যয়িত একক গান) কানাডার রেকর্ড লেবেল মনস্টারক্যাটের মাধ্যমে মে মাসে প্রকাশিত হয়েছিল। মার্কিন বিলবোর্ড হট ১০০-এ ৬০ নম্বর স্থান পাওয়ার পরে, এটি মার্কিন যুক্তরাষ্ট্র এবং কানাডায় প্রত্যয়িত ইউনিটে এক মিলিয়ন অনুলিপি সহ প্রথম প্রত্যয়িত প্ল্যাটিনাম একক গানে পরিণত হয়েছিল। ২০১৬ সালে, তিনি তিনটি একক গান প্রকাশ করেছিলেন। ২০১৭ সালে, "চেজিং কালার্স", "টুইনবো" এবং "মুভিং অন"-এর মতো একক গান প্রকাশের পরে, মার্শমেলো মার্কিন আরএন্ডবি গায়ক খালিদের সাথে "সাইলেন্স" নামক গানে সহযোগিতা করেছিলেন, যা আটটি দেশে প্ল্যাটিনাম হিসেবে প্রত্যয়িত হয়েছে। মার্কিন গায়িকা সেলেনা গোমেজের সাথে "উলভস" নামক গানে সহযোগিতা করেছিলেন; যেটি তাঁর সবচেয়ে বিক্রি হওয়া একক গানের মধ্যে অন্যতম।
পুরস্কার এবং মনোনয়ন
মার্শমেলো ২০১৮ সালে এমটিভি ইউরোপ সঙ্গীত পুরস্কারে সেরা ইলেক্ট্রনিক বিভাগে পুরস্কার পেয়েছেন, এটি তার ক্যারিয়ারে প্রথম বড় পুরস্কার জয় ছিল। এছাড়াও মার্শমেলো "অ্যালোন", "উলভস", "সাইলেন্স" এবং "ফ্রেন্ডস" এর মতো গানের জন্য বেশ কয়েকটি মনোনয়ন পেয়েছিলেন।
কার্ল বেন্ডা
থাম্ব|কার্ল বেন্ডা, ১৯৩৩ সালের পূর্বে তোলা কার্ল বেন্ডা (৩০ সেপ্টেম্বর ১৮৫৭ বার্লিন – ২৪ মে ১৯৩২ তুরিন) হলেন কোষের অভ্যন্তরীণ গঠন পর্যবেক্ষণে অণুবীক্ষণ যন্ত্র ব্যবহারকারী প্রথম অণুজীববিজ্ঞানী। ১৮৯৮ সালে পৃথক ক্রিস্টাল ভায়োলেট রঞ্জক দিয়ে কাজ করার সময় বেন্ডা সর্বপ্রথম প্রকৃত কোষে কিছু ক্ষুদ্র ক্ষুদ্র কাঠামো দেখতে পান এবং এগুলো কোষে অনুপ্রবেশ করেছে বলে ধারণা করেন। লম্বা শিকল তৈরির প্রবণতার কারণে কাঠামোগুলোকে মাইটোকন্ড্রিয়া ("সূত্রাকার দানা") নামকরণ করেন। এই কোষীয় অঙ্গাণুগুলো ১৮৫৭ সালে শারীরবিজ্ঞানী ও আলোক অণুবীক্ষণ যন্ত্রের অগ্রদূত আলবার্ট ভন কলিকার সর্বপ্রথম পর্যবেক্ষণ করেছিলেন। পরবর্তীতে ১৮৮৬ সালে রিচার্ড অল্টম্যান অঙ্গাণুগুলোকে "বায়োপ্লাস্ট" নামকরণ করেন।
শিক্ষা ও কর্মজীবন
কার্ল বেন্ডা বার্লিন, হাইডেলবার্গ, ভিয়েনা এবং প্যারিসে চিকিৎসাশাস্ত্রে অধ্যয়নের পর ১৮৮১ সালে ডক্টরেট সম্পন্ন করেন। সেখান থেকে তিনি হ্যালে ও গোটিঞ্জেনের রোগতত্ত্ব ইনস্টিটিউট এবং বার্লিনের শারীরবিদ্যা ইনস্টিটিউটের সহকারী নিযুক্ত হন। ১৮৮৮ সালে বার্লিনে শারীরসংস্থানে হ্যাবিলিটেশন অর্জন করেন। ১৮৯৪ থেকে ১৯০৬ পর্যন্ত তিনি ক্লিনিকাম আম আর্বানের (শহুরে জীবনী ক্লিনিক) প্রসেক্টর এবং ১৮৯৯ সাল থেকে সেখানকার টাইটুলার অধ্যাপক নিযুক্ত হন। ১৯০৮ থেকে ১৯২৫ পর্যন্ত তিনি মোয়াবিট হাসপাতালের রোগতত্ত্ব ইনস্টিটিউটে নিযুক্ত হন। ১৯২১ থেকে ১৯২৫ সালে অবসরগ্রহণের পূর্ব পর্যন্ত তিনি ইমেরিটাস অধ্যাপক হিসেবে নিযুক্ত হন। তার পুত্র ক্লিমেন্স আর্নস্ট বেন্ডা (১৮৯৮-১৯৭৫), যিনিও পেশায় একজন চিকিৎসক ছিলেন।
প্রথম আদিল
প্রথম আদিল (العادل, পুরোনাম মালিকুল আদিল সাইফউদ্দীন আবু বকর আহমাদ ইবনে নাজমউদ্দীন আইয়ুব, الملك العادل سيف الدين أبو بكر بن أيوب; ১১৪৫- ৩১শে আগস্ট ১২১৮) ছিলেন মিশর ও সিরিয়ার চতুর্থ সুলতান এবং সালাহউদ্দিনের ভাই, যিনি মিশরের সালতানাত এবং আইয়ুবীয় রাজবংশ উভয়ই প্রতিষ্ঠা করেছিলেন। আদিল ক্রুসেডারদের কাছে সাফাদিন নামে পরিচিত ছিলেন (তাঁর লকব বা সম্মানসূচক উপাধি সাইফউদ্দিন থেকে বিকৃত, যার অর্থ "ধর্মের তলোয়ার")। এই নামে তিনি এখনও পশ্চিমা বিশ্বে পরিচিত। তিনি ছিলেন একজন প্রতিভাধর, কার্যকর প্রশাসক এবং সংগঠক। আদিল সালাহউদ্দিনের বড় বড় অভিযানগুলোতে সামরিক ও বেসামরিক গুরুত্বপূর্ণ ভূমিকা পালন করেছিলেন। প্রথমদিকে তিনি যুদ্ধমন্ত্রীর দায়িত্ব পালন করেন। সালাহউদ্দিনের ন্যায় তিনিও একজন দক্ষ জেনারেল এবং যুদ্ধকৌশলে অভিজ্ঞ ছিলেন। কায়রোর প্রায় লুপ্ত ফাতিমীয় খিলাফতকে মিশরের আইয়ুবী সালতানাতে পরিণত করতে গুরুত্বপূর্ণ ভূমিকা পালন করেছিলেন।
প্রাথমিক জীবন
আদিল ছিলেন নাজমুদ্দিন আইয়ুবের ছেলে। আদিল ছিলেন কুর্দি আইয়ুবীয় পরিবারের সদস্য। তিনি আইয়ুবীয় রাজবংশের প্রতিষ্ঠাতা সালাহউদ্দিনের ছোট ভাই। তিনি ১১৪৫ খ্রিস্টাব্দের জুন মাসে খুব সম্ভব দামেস্কে জন্মগ্রহণ করেন। তিনি নুরউদ্দিন জেনগির বাহিনীতে উল্লেখযোগ্য হিসেবে প্রমাণিত হন তার চাচা শিরকুহের মিশরে তৃতীয় ও শেষ অভিযানের সময়ে (১১৬৮-১১৬৯ খ্রিস্টাব্দে)। ১১৭৪ খ্রিস্টাব্দে নুরউদ্দিনের মৃত্যুর পর আদিল তার ভাই সালাহউদ্দিনের অধীনে মিশর শাসন করেন। ১১৭৫ থেকে ১১৮৩ খ্রিস্টাব্দে সিরিয়ায় ক্রুসেডার বিরুদ্ধে তার ভাইয়ের যুদ্ধের জন্য প্রচার করে সেখানকার অনেক সম্পদ জমা করেন। এরপর ১১৮৩ থেকে ১১৮৬ খ্রিস্টাব্দ পর্যন্ত তিনি আলেপ্পোর গভর্নর ছিলেন। তৃতীয় ক্রুসেডের সময় ১১৮৬ থেকে ১১৯২ খ্রিস্টাব্দ পর্যন্ত মিশর প্রশাসনে নিযুক্ত থাকেন। তিনি ১১৯২ থেকে ১১৯৩ খ্রিস্টাব্দ পর্যন্ত উত্তর প্রদেশের গভর্নর ছিলেন। এই ধারায় সালাহউদ্দিনের মৃত্যুর পরও ১১৯৩ খ্রিস্টাব্দের মার্চে সালাহউদ্দিনের পক্ষে মসুলের ইযযুদ্দিনের বিদ্রোহ দমন করেন। সালাহউদ্দিনের মৃত্যুর সময়ে তিনি দামেস্কের গভর্নর ছিলেন।
১১৯০ খ্রিস্টাব্দে ইংল্যান্ডের সম্রাট রিচার্ড প্রথম আদিলকে প্রথমে তার ছোট বোন জোয়ানের ব্যাপারে এবং পরে ভাইঝি ফেয়ার মেইড অব ব্রিটানি নামে প্রসিদ্ধ ইলিয়েনরের ব্যাপারে প্রস্তাব দেন। কিন্তু তার উভয় প্রস্তাব বিফলে যায়। কারণ, আদিল খ্রিস্টধর্মের ব্যাপারে কোনো আগ্রহই দেখাননি।
সালাউদ্দিনের উত্তরাধিকারের জন্য সংগ্রাম
সালাহউদ্দিনের মৃত্যুর পর শাসক আইয়ুবীয় পরিবারের মূল প্রশ্নটি ছিল, সালাহউদ্দিনের নিজের ছেলেদের কাছেই ক্ষমতা কেন্দ্রীভূত থাকবে নাকি এর বিভিন্ন শাখার মধ্যে আরও ব্যাপকভাবে বণ্টন করা হবে। নাকি কেবল আদিলের হাতেই কেন্দ্রীভূত হবে। সালাহউদ্দিন মৃত্যুর আগে তার পুত্র আফযাল আলীর প্রতি আনুগত্যের শপথ নিতে বাধ্য করেছিলেন। কিন্তু তার মৃত্যুর পর তার অন্য পুত্ররা আফযালের আধিপত্য স্বীকার করেনি। আদিল প্রথমদিকে আফযাল আর তার ভাই আজিজের মধ্যে নিজেকে সৎ মধ্যস্থতাকারী হিসেবে নিজেকে প্রতিষ্ঠিত রেখেছিলেন। যাতে অনাহূত একটি বিবাদ সৃষ্টি না হয়। তবে শেষপর্যন্ত আদিল বুঝতে পারেন যে, আফযাল শাসনের জন্য যোগ্য ব্যক্তি নন। তিনি আজিজ উসমানকে সমর্থন করেন ও আফযালকে নির্বাসনে যেতে বাধ্য করেন। ১১৯৮ খ্রিস্টাব্দে ঘোড়সওয়ারীর দুর্ঘটনায় আজিজ উসমানের মৃত্যু রাজবংশীয় লড়াইয়ের দরজা আবারও খুলে দেয়। আজিজ উসমানের বারো বছর বয়সী উত্তরাধিকারের রাজপ্রতিনিধি হিসেবে কাজ করার জন্য আফযালকে মিশরে আমন্ত্রণ জানানো হয়। ১১৯৯ খ্রিস্টাব্দে আফযাল আলেপ্পোর গভর্নর তার ভাই যাহিরের সাথে মিত্রতা করেন। তিনিও আদিলের বিরোধী ছিলেন। তারা উভয়ে তাদের চাচাকে দামেস্ক হতে বিতাড়িত করার লক্ষ্যে দামেস্কে অবরোধ করেন। আদিল দক্ষতার সাথে তার ভ্রাতুষ্পুত্রদের সাথে রাজনৈতিক খেলা খেলেছিলেন এবং একে অপরের বিরুদ্ধে খেলিয়েছিলেন। তাদের উভয়কে একে অপরের প্রতি বীতশ্রদ্ধ করেন। এরমধ্যে এসব ঝগড়া চলাকালীনই ১১৯৯ খ্রিস্টাব্দের নভেম্বরে আদিলের পুত্র কামিল আরো সৈন্যসামন্ত নিয়ে দামেস্কে পৌঁছেন। তার আগমন এই অবরোধকে সমাপ্ত করে। আফযাল মিশরে পশ্চাদপসরণ করেন, কিন্তু তার চাচা তাকে অনুসরণ করেন। বিলবিসে তার সেনাবাহিনীকে পরাজিত করেন। আফযাল কায়রোতে পালিয়ে যান। সেখানে পৌঁছে যেকোনো শর্তে আদিলের কাছে শান্তির আবেদন করেন। তাকে সামোসাতা ও মায়াফারাকিন শহরের নিয়ন্ত্রণের ওয়াদা করা হয়েছিল। ১৭ই ফেব্রুয়ারি ১২০০ খ্রিস্টাব্দে আদিল নিজেকে সুলতান দাবি করেন। আদিলের আরেকজন পুত্র আওহাদ মায়াফারাকিন আফযালকে দিতে অস্বীকার করে। আফযাল আরেকবার যাহিরের সাথে মিত্রতা করে দুইভাই মিলে দামেস্ক অবরোধ করেন। কিন্তু আবারও তাদের মতানৈক্য দেখা দেয় আর আফযাল শেষপর্যন্ত যুদ্ধ চালিয়ে যাওয়ার ইচ্ছা হারিয়ে ফেলেন। আদিল সামোসাতা, সারুজসহ আরো কয়েকটি শহরের নিয়ন্ত্রণ আফযালকে প্রদান করেন। যাহিরও ১২০২ খ্রিস্টাব্দের বসন্তে তার চাচার আধিপত্য স্বীকার করে নিয়েছিলেন। আর এভাবেই আদিল সফলভাবে পুরো আইয়ুবীয় রাজত্বে নিজের কর্তৃত্ব প্রয়োগ করেন।
শাসন
আদিলের শাসনামল সাধারণত সম্প্রসারণের চেয়ে একত্রীকরণের ছিল। ক্ষমতা সুসংহত করার সময়ে তার বয়স ষাটের কাছাকাছি। এরপূর্বে প্রায় দুই দশক ধরে তিনি যুদ্ধে কাটিয়েছিলেন। তার প্রথম চিন্তা ছিল কোষাগার নিয়ে। তার ভাইয়ের সাম্রাজ্য প্রতিষ্ঠা, ক্রুসেডারদের সাথে লড়াই আর আইয়ুবীয়দের আন্তঃকোন্দলের কারণ কোষাগার এতদিনে প্রায় শূন্য হয়ে পড়েছিল। আদিল মুদ্রা এবং কর উভয় ক্ষেত্রেই সংস্কার করেন। তার পদক্ষেপগুলোর কার্যকারিতার ক্ষেত্রে ১২০০ খ্রিস্টাব্দের (৫৯৭ হিজরী) ভূমিকম্প এবং ১১৯৯ থেকে ১২০২ খ্রিস্টাব্দ (৫৯৫-৫৯৮ হিজরী) পর্যন্ত নীলনদের নিম্ন প্লাবন থেকে মিশরকে তুলনামূলক দ্রুত পুনরুদ্ধারের বিষয়টি বিচার করা যেতে পারে। নীলনদের নিম্ন প্লাবনের জন্য খরা এবং দুর্ভিক্ষ হতে পারত। কিন্তু তিনি তার সৈন্যদেরকে জমিতে কাজ করার জন্য পাঠানো সহ বিভিন্ন পদক্ষেপ নিয়েছিলেন। এভাবে আদিল অব্যাহত সামাজিক-রাজনৈতিক স্থিতিশীলতার পাশাপাশি অর্থনৈতিক পুনরুদ্ধার নিশ্চিত করেছিলেন।
আদিলের শাসনামলে দ্বিতীয় প্রধান চিন্তা ছিল নতুন ক্রুসেডের যুদ্ধ এড়ানো। এলক্ষ্যে তিনি ইউরোপীয় ব্যবসায়ীদের সাথে বাণিজ্যিক সম্পর্ক উন্নয়ন করেন। তিনি ভেবেছিলেন যে, ভূমধ্যসাগরের ব্যবসায়ী শহরগুলোতে শান্তিপূর্ণ বাণিজ্যে অংশীদারত্ব থাকলে ব্যবসায়ীরা একটি নতুন ক্রুসেডকে সমর্থন করতে কম আগ্রহী হবে। কিন্তু তিনি এক্ষেত্রে পুরোপুরি সফল হননি। ১২০৪ খ্রিস্টাব্দে (৬০০ হিজরী) রশিদে এবং ১২১১ খ্রিস্টাব্দে (৬০৭ হিজরী) দমইয়াতে ফ্র্যাঙ্কিশ নৌবাহিনী অভিযান পরিচালনা করেছিল।
আদিলের তৃতীয় উদ্বেগ ছিল আইয়ুবীয় অঞ্চলগুলোতে কোনো বলপ্রয়োগ ছাড়া আধিপত্য বজায় রাখা নিয়ে। এক্ষেত্রে আদিল একজন দক্ষ কূটনৈতিক ব্যক্তিত্ব হিসেবে প্রমাণিত হন। ১২০১ খ্রিস্টাব্দের পরে কোনো ধরনের সংঘর্ষ এড়াতে তিনি সক্ষম হন। বিশেষ গুরুত্বপূর্ণ কূটনৈতিক সিদ্ধান্ত ছিল, ১২১২ খ্রিস্টাব্দে আলেপ্পোর সালাহউদ্দিনের তৃতীয় ছেলে যাহির গাজীর সাথে তার মেয়ে দায়ফা খাতুনের বিয়ে দেয়া। এরফলে, পরিবারের দুই শাখার মধ্যে দ্বন্দ্বের অবসান ঘটে। আদিল পুরো অঞ্চল জুড়ে পুনর্গঠনের একটি মৌলিক কর্মসূচীও হাতে নিয়েছিলেন। দামেস্কের বিশাল দূর্গ ছিল এই কর্মসূচীর ক্ষেত্রে তার সবচেয়ে উল্লেখযোগ্য অর্জনগুলোর একটি।
আদিলের অঞ্চলভিত্তিক চিন্তা আইয়ুবীয়দের শাসনের মূল কেন্দ্র থেকে দূরে দক্ষিণ আনাতোলিয়া আর উত্তর ইরাক পর্যন্ত প্রসারিত ছিল। তিনি সময়ের সাথেসাথে মসুল আর সিনজার ছাড়াও অতীত জেনগি রাজবংশের অধীনস্থ বেশিরভাগ অংশ নিজ নিয়ন্ত্রণে নিয়ে আসেন। এর পাশাপাশি লেক ভ্যানের আশেপাশের অঞ্চলগুলোকে তার ক্ষমতার অধীনে নিয়ে আসেন। তিনি ১২০৭ খ্রিস্টাব্দে আখলাত বিজয় করেন এবং আখলাত শাহদের শাসনের অবসান ঘটান।
মৃত্যু এবং উত্তরাধিকার
আদিলের অন্যতম একটি মৌলিক বৈদেশিক নীতি ছিল, যেকোনো ভাবে নতুন ক্রুসেড এড়ানো। কিন্তু ১২১৭ খ্রিস্টাব্দের সেপ্টেম্বরে (জুমাদাস সানি, ৬১২ হিজরী) আক্কায় একটি নতুন ক্রুসেডার সেনাবাহিনী অবতরণ করে। আদিল এই আক্রমণের জন্য সম্পূর্ণরূপে অপ্রস্তুত ছিলেন। এছাড়া তার বয়স ৭২ হয়ে গিয়েছিল। এতকিছুর পরও তিনি তাদের মোকাবেলা করার জন্য তিনি তার সেনাবাহিনীকে দ্রুত ফিলিস্তিনে নিয়ে যান। তার ফিলিস্তিনের অভিযানগুলো উল্লেখযোগ্য সফলতা আনতে পারেনি। ১২১৮ খ্রিস্টাব্দের আগস্ট মাসে (জুমাদাল উলা, ৬১৫ হিজরী) তিনি দুঃসংবাদ পান যে, আরেকটি ক্রুসেডার বাহিনী মিশরে অবতরণ করেছে এবং দমইয়াত আক্রমণ করেছে। এর মধ্যেই তিনি অসুস্থ হয়ে পড়েন এবং দমইয়াতের দিকে যাওয়ার সময়ে মারা যান। তার পুত্র কামিল তার স্থলাভিষিক্ত হন।
আদিলের শাসন পরবর্তী বহু বছরের জন্য আইয়ুবীয় সালতানাতের আকৃতি নির্ধারণের ক্ষেত্রে সিদ্ধান্তমূলক ছিল। তার মৃত্যুর পরও তার বংশধরের মধ্যে মিশরের ক্ষমতা আর সালতানাতের আকাঙ্ক্ষা থেকে যায়। তার বংশধররাও আইয়ুবীয় সালতানাতের কেন্দ্র থেকে দূর হওয়া সত্ত্বেও উত্তর-পূর্বের মাইয়াফারিকিনের গুরুত্বপূর্ণ সীমান্তের নিয়ন্ত্রণ ধরে রেখেছিল। অন্যদিকে সালাহউদ্দিনের বংশধররা আলেপ্পো ধরে রেখেছিল। আদিলের অন্য ভাই নুরুদ্দীন শাহানশাহের বংশধর বালবেক আর হামায় নিয়ন্ত্রণ করছিল। আদিলের চাচা শিরকুহের বংশধরদের হাতে হিমস ছিল। দামেস্ক পরিবারের বিভিন্ন শাখার প্রতিদ্বন্দ্বিতার প্রধান কেন্দ্রে পরিণত হয়েছিল। আইয়ুবীয় শাসনের পতন হওয়ার আগে এখানে বহুবার ক্ষমতাবদল ঘটেছিল।
পরিবার
প্রথম আদিলের ১৬টি ছেলে ও বেশ কয়েকটি মেয়ে ছিল। কুর্দি ইতিহাসবিদ আবুল ফিদা (যিনি হামার আইয়ুবীয় আমির ছিলেন) তার লেখায় বেঁচে থাকা আইয়ুবীয় সন্তানদের উল্লেখ করেছিলেন। সেই হিসেবে-
আজিজুল হক (বীর বিক্রম)
শহীদ আজিজুল হক (জন্ম: ১৯ ফেব্রুয়ারি, ১৯৫১ - মৃত্যু: ২২ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আজিজুল হকের জন্ম নোয়াখালী জেলার সদর উপজেলার বিনোদপুর ইউনিয়নের সফিপুর গ্রামে। তার বাবার নাম মমতাজ মিয়া এবং মায়ের নাম জমিলা খাতুন। তার স্ত্রীর নাম আংকুরের নেছা। তার তিন মেয়ে।
কর্মজীবন
মুজাহিদ বাহিনীর প্রশিক্ষণপ্রাপ্ত আজিজুল হক ১৯৭১ সালে বাড়িতে কৃষি কাজ করতেন। মুক্তিযুদ্ধ শুরু হলে তিনি যুদ্ধে দেন। মুক্তিযুদ্ধের শুরুতে লুৎফর রহমান নিজের চেষ্টায় নোয়াখালীতে আলাদা একটি বাহিনী গঠন করেন। লুৎফর রহমান ছিলেন পাকিস্তানি সেনাবাহিনীর প্রথম ইস্ট বেঙ্গল রেজিমেন্টের চাকুরিরত ছিলেন। আজিজুল হক তার সঙ্গে যোগ দেন। লুৎফর রহমানের বাহিনীর মুক্তিযোদ্ধারা দেশের ভেতরে থেকেই নোয়াখালী জেলার বিভিন্ন স্থানে যুদ্ধ করেন। বগাদিয়ায় পাকিস্তানি সেনাবাহিনীর বিরুদ্ধে লুৎফর রহমানের বাহিনীর মুক্তিযোদ্ধারা কয়েকবার সম্মুখ যুদ্ধ করেন।
মেলবোর্ন রেনেগেডস
দি মেলবোর্ন রেনেগেডস একটি অস্ট্রেলিয়াে রাজ্যে ভিক্টোরিয়া ভিত্তিক অস্ট্রেলিয়ান পেশাদার পুরুষ টুয়েন্টি২০ ফ্র্যাঞ্চাইজি ক্রিকেট দল। তারা অস্ট্রেলিয়ান টুয়েন্টি২০ ক্রিকেট প্রতিযোগিতা, বিগ ব্যাশ লীগে অংশ নিয়েছে। তারা অন্যতম সফল দল। দলটির প্রশিক্ষক মাইকেল ক্লিনগার এবং অ্যারন ফিঞ্চ এর নেতৃত্বে রয়েছেন। তারা মার্ভেল স্টেডিয়ামে মেলবোর্ন স্টার্সের প্রতিদ্বন্দ্বী ছিল, মেলবোর্ন স্টার্সকে পরাজিত করার পরে বিবিএল০৮-তে মেলবোর্ন রেনেগেডস তাদের প্রথম শিরোপা জিতেছিল। যাইহোক,ভক্তদের পক্ষ থেকে ২য় বিভাগে সরিয়ে ডাক দেওয়ার জন্য দলের জন্য ফলাফল নাটকীয়ভাবে বাদ যায় ।
বাসাইল ইউনিয়ন, সিরাজদিখান
বাসাইল ইউনিয়ন বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।
ভৌগোলিক উপাত্ত
বাসাইল ইউনিয়নের আয়তন- ৪১৬০ একর। গ্রাম - ১২ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বাসাইল ইউনিয়নের মোট জনসংখ্যা ২০০৩৩ জন। এদের মধ্যে ৯৮৭৮ জন পুরূষ এবং ১০১৫৫ জন মহিলা।
শিক্ষা
শিক্ষার হার - ৪৭.৭০ %
প্রাথমিক বিদ্যালয় - ১১ টি
মাধ্যমিক বিদ্যায় - ১ টি
দশনীয় স্থান
শাহ ইমাম উদ্দিন শাহের মাজার শরিফ
ক্যালিগ্রাফিক গ্যালিয়ন (মেট্রোপলিটন মিউজিয়াম অফ আর্ট)
মেট্রোপলিটন মিউজিয়াম অফ আর্টের সংগ্রহে একটি ইসলামি চারুলিপি র উদাহরণ রয়েছে। মনে করা হয় চারুলিপিটি ১৮শ শতাব্দীর মাঝামাঝি সময়ে তৈরী। উসমানীয় সাম্রাজ্যের একজন চারুলিপিবিদকে কাজটির জন্য কৃতিত্ব দেওয়া হয়। এই কাজটি উসমানীয় নৌবাহিনীর একটি গ্যালিয়নকে চিত্রিত করেছে। জাহাজটি সাতজন ঘুমন্ত যুবকের (সাতজন পুরুষ যারা ইব্রাহিমীয় ঈশ্বর দ্বারা সুরক্ষিত ছিল) নামের সাথে লিপিবদ্ধ করা হয়েছে, যাতে জাহাজ সুরক্ষিত থাকে।
পটভূমি
চারুলিপি র ইসলামিক বিশ্বে একটি দীর্ঘ ইতিহাস আছে। যদিও এই শিল্প আকৃতিটি (আর্ট ফর্ম) লেখার জন্য বা লিপিবদ্ধ করার জন্য সর্বাধিক সংরক্ষিত ছিল, কয়েকটি স্বতন্ত্র কাজ সম্পূর্ণভাবে চারুলিপি র ব্যবহারে তৈরি করা হয়েছিল। "ক্যালিগ্রাম" হিসেবে পরিচিত, এই ছবিগুলো বেশ কয়েকটি বিষয় চিত্রিত করত। এই ধরনের একটি বিষয় ছিল জাহাজ; উসমানীয় সাম্রাজ্যে বিশেষ করে জনপ্রিয় ছিল জাহাজের ক্যালিগ্রাম। সুফিবাদ বিশ্বাসী কিছুজন অনুশীলনকারী রহস্যময় গুরুত্ব যুক্ত করতেন এই কাজগুলোর সঙ্গে এবং এই কাজগুলো অনুষ্ঠানের স্থানগুলোর ভিতরে প্রদর্শিত হত। একই ধরনের শিল্প আকৃতি- "পিকটোরিয়াল রাইটিং", যা পারস্য সাম্রাজ্যে প্রচলিত ছিল।
ক্যালিগ্রাফিক গ্যালিয়ন
মেট্রোপলিটন মিউজিয়াম অফ আর্টের সংগ্রহে থাকা গ্যালিয়নের কাজটি কাগজের উপর করা, কালি ও সোনার মাধ্যমে। ক্যালিগ্রামে চিত্রিত জাহাজটি একটি গ্যালিয়ন। একটি গ্যালিয়ন একটি বড় যুদ্ধ-জাহাজ, যা স্পেনীয় ও পর্তুগীজ সাম্রাজ্য দ্বারা জাহাজের যুগে ব্যবহৃত হওয়ার জন্য বিখ্যাত। উসমানীয় নৌবাহিনী প্রায়ই ভূমধ্যসাগরে বৃহৎ স্পেনীয় জাহাজগুলোর সম্মুখীন হতো; এই কারণে উসমানীয় সাম্রাজ্যের নৌবাহিনী স্পেনীয় হামলার মোকাবিলা করার জন্য বেশ কয়েকটি গ্যালিয়ন তৈরি করে। সুতরাং, উসমানীয় নৌবাহিনীতে নতুন গ্যালিয়ন চালু করার সম্মতিতে সম্ভবত ক্যালিগ্রামটি তৈরি করা হয়েছিল। অনুরূপ কলিগ্রামের একটি উদাহরণ, যা একটি ১৭শ শতাব্দীর জাহাজকে চিত্রিত করে, তুরস্কের ইস্তানবুল শহরের টপকাপি প্রাসাদ জাদুঘরের সংগ্রহে রয়েছে।
কলিগ্রামের সৃষ্টিকর্তা সাতজন ঘুমন্ত যুবকের (আরবিতে আশাব আল-কাহফ) গল্পের প্রতিনিধিত্বকারী অক্ষরগুলোকে গ্যালিয়নে গ্রন্থভুক্ত করেছেন। এই সাতজন ঘুমন্ত যুবক হলেন সাতজন পুরুষের একটি দল যাদেরকে আল্লাহ গুহায় আশ্রয় দিয়েছিল। এটা মনে করা হয় যে কাজের উপর এমন একটি শিলালিপি জাহাজটিকে ক্ষতি থেকে রক্ষা করার উদ্দেশ্যে করা হয়েছিল, ঠিক যেমন ঈশ্বর সাতজন ঘুমন্ত যুবককে সুরক্ষিত করেছিলেন। উপরন্তু, উসমানীয় নৌবাহিনী সাতজন ঘুমন্ত যুবককে উৎসর্গ করেছিল, যাদের সকলের নাম গ্যালিয়নের জাহাজের কাঠামো এবং পাটাতনের উপর দেখতে পাওয়া যায়।
টুমরো গার্লস ট্রুপ
টুমরো গার্লস ট্রুপ (明日少女隊, আশিতা শোজোতাই) হল একটি বিশ্বব্যাপী চতুর্থ তরঙ্গের সমাজতান্ত্রিক নারীবাদী শিল্প গোষ্ঠী যা ২০১৫ সালে পূর্ব এশীয় অঞ্চল এবং বিশেষত জাপানের আন্তঃসংযোগমূলক নারীবাদী ইস্যুগুলির উপর দৃষ্টি নিবদ্ধ করে প্রতিষ্ঠিত হয়েছিল।
গ্রুপের কাজ একটি শৈল্পিক কার্যকলাপ হিসাবে সক্রিয়তাবাদকে পুনর্গঠন করে,"এমনকি যে প্রকল্পগুলিকে সক্রিয়তাবাদের আরও ঐতিহ্যগত রূপের অন্তর্গত হিসাবে দেখা যেতে পারে—পিটিশন, চিঠি লেখার প্রচারণা ইত্যাদি—তিনি যুক্তি দেন যে এখনও শিল্প ও ভিজ্যুয়াল সংস্কৃতির সাথে সম্পর্কিত। 'এটা প্রতিনিধিত্ব সম্পর্কে। এটা ছবি সম্পর্কে।' - আর্ট স্ল্যান্ট ম্যাগাজিনে নাটালে হেগার্ট গ্রুপের সদস্য পিঙ্কের সাক্ষাৎকার।"
প্রদর্শনী
২০১৬ সালে, টুমরো গার্লস ট্রুপ ইয়োশিকো শিমাদা, মেগুমি ইগারাশি এবং অন্যান্যদের সাথে কেট জাস্ট "জাপান এবং বন্ধুদের নারীবাদী ফ্যান" নামে একটি প্রদর্শনীতে উপস্থিত হয়েছিল।
২০১৭ সালের ১৮ ফেব্রুয়ারি থেকে ৫ মার্চ পর্যন্ত টোকিওর ৩১ আর্টস চিয়োডায় অনুষ্ঠিত "সোশ্যাল এনগেজড আর্ট: এ নিউ ওয়েভ অফ আর্ট ফর সোশ্যাল চেঞ্জ" প্রদর্শনীতে আই ওয়েইওয়েই, সুজান ল্যাসি, পেদ্রো রেয়েস (শিল্পী) ও আরও অনেক শিল্পীর কাজ সহ আর্ট-অ্যাকশন বিলিভের একটি ভিডিও প্রদর্শিত হয়েছিল।
২০১৮ সালে, সিডনি অস্ট্রেলিয়ার ফার্স্টড্রাফট গ্যালারিতে অ্যালিসন গ্রোভস কর্তৃক সংগৃহীত টুমরো গার্লস ট্রুপের একক প্রদর্শনীর আয়োজন করা হয়েছিল।
বেনামী
টুমরো গার্লস ট্রুপ গ্রুপের সদস্যরা তাদের পরিচয় রক্ষার জন্য গোলাপী মুখোশ ব্যবহার করে। টিজিটি মুখোশ হল "খরগোশ ও রেশম পোকার একটি সংকর। রেশম পোকা এশিয়ার নারীদের শ্রমের প্রতীক। খরগোশ প্রায়শই মহিলাদের সাথে যুক্ত এবং সুন্দর, দুর্বল প্রাণী হিসাবে চিত্রিত করা হয়।" এই কৌশলটি পূর্ববর্তী নারীবাদী শিল্প কর্মীদের গেরিলা গার্লস দ্বারা মুখোশ ব্যবহারের সাথে সাদৃশ্যপূর্ণ।
কার্শিয়াং মহকুমা
কার্শিয়ং মহকুমা পশ্চিমবঙ্গের দার্জিলিং জেলার একটি মহকুমা। এই মহকুমা কার্শিয়ং ও মিরিক পুরসভা এবং মিরিক ও কার্শিয়ং ব্লক নিয়ে গঠিত। উক্ত ব্লকদুটিতে মোট ২০টি গ্রাম পঞ্চায়েত রয়েছে। মহকুমার সদর কার্শিয়ং।
ইতিহাস ও তাৎপর্য
মূল লেপচা শব্দ 'করসন রিপ' (Kurson-rip) থেকে কার্শিয়ং কথাটির উৎপত্তি হয়েছে বলে মনে করা হয়। 'করসন' শব্দের অর্থ সাদা অর্কিড এবং রিপ কথাটির অর্থ স্থান। সুতরাং কার্শিয়ং হল সাদা অর্কিডের স্থান। জনশ্রুতি আছে, এখানে কোন একটা সময়ে প্রচুর সাদা অর্কিডের বাগান ছিল। অন্য মতে লেপচা শব্দ 'কুর' এবং 'সেয়ং' থেকে কার্শিয়ং হয়েছে। 'কুর' মানে স্থানীয় বেত এবং 'সেয়ং' অর্থে ছড় অথবা ঝাড় কে বোঝান হত । বিংশ শতাব্দীর গোড়ার দিকে এই অঞ্চলে স্থানীয় বেত গাছের প্রচুর ঝাড় দেখা যেত। thumb|right|সাদা অর্কিড এই অঞ্চলটি আগে ছিল সিকিম রাজ্যের অন্তর্ভুক্ত। উনবিংশ শতাব্দীর প্রথমদিকে এটি নেপাল রাজের হস্তগত হয়। ১৮১৭ সালে গোর্খা যুদ্ধের পর ব্রিটিশ সরকার এই অঞ্চলটিকে পুনরুদ্ধার করে এবং সিকিমের রাজাকে ফেরত দেয়। ১৮৩৫ সালের এক সন্ধি চুক্তি অনুসারে সিকিমের রাজা এই অঞ্চলটিকে ইংরেজদের হাতে তুলে দেন। তখন থেকে কার্শিয়ং সহ সমগ্র পাঙ্খাবাড়ি অঞ্চল ইংরেজ সরকারের অধীনস্থ দার্জিলিং জেলার অন্তর্ভুক্ত হয়।
এলাকা
কালিম্পং ও মিরিক পুরসভা এলাকা ছাড়াও এই মহকুমায় কালিম্পং ও মিরিক ব্লকের অধীনস্থ মোট ২০টি গ্রাম পঞ্চায়েত রয়েছে।
মিরিক ব্লক
মিরিক ব্লক ছয়টি গ্রাম পঞ্চায়েত নিয়ে গঠিত। এগুলি হল: চেঙ্গা পানিঘাটা, পহেলিগাঁও স্কুল দারা-১, পহেলিগাঁও স্কুল দারা-২, সৌরেনি-১, দুপটিন ও সৌরেনি-২। মিরিক এই ব্লকের একমাত্র থানা। ব্লকের সদর মিরিক।
কার্শিয়ং ব্লক
কার্শিয়ং ব্লক ১১টি গ্রাম পঞ্চায়েত নিয়ে গঠিত। এগুলি হল: গয়াবাড়ি-১, শিবখোলা, সেন্ট মেরিজ-৩, সীতং-১, সুকনা, গয়াবাড়ি-৩, সেন্ট মেরিজ-২, সীতং-২, চিমনি-দেওরালি ও মহানন্দা। ব্লকের একমাত্র থানা কার্শিয়ং। ব্লকের সদর কার্শিয়ং।
নবনিত ধালিওয়াল
নবনিত ধালিওয়াল (জন্ম ১০ অক্টোবর ১৯৮৮) একজন কানাডিয়ান ক্রিকেটার । ২০১৫ সালের ১ জানুয়ারি নেদারল্যান্ডসের বিপক্ষে আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় তিনি তার লিস্ট এ ক্রিকেটে অভিষেক করেছিলেন।
জানুয়ারী ২০১৮ এ, তাকে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য কানাডার দলে অন্তর্ভুক্ত ছিলেন। ২০১৮ সালের সেপ্টেম্বরে, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য ঘোষিত কানাডার স্কোয়াডে তার নাম দেওয়া হয়েছিল। প্রতিযোগিতায় কানাডার হয়ে তিনি ছয় ম্যাচে ৮৩ রান নিয়ে সেরা রান সংগ্রহকারী হন।
অক্টোবর ২০১৮ সালে, ওয়েস্ট ইন্ডিজে অনুষ্ঠিত ২০১৮-১৯ আঞ্চলিক সুপার৫০ প্রতিযোগিতার জন্য তিনি কানাডার দলে স্থান পান। প্রতিযোগিতায় তিনি কানাডার হয়ে ছয় ম্যাচে ২৭১ রান নিয়ে ছিলেন শীর্ষ রান সংগ্রহকারীদের একজন। ২০১৯ সালের এপ্রিল মাসে নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগের প্রতিযোগিতায় সে ছিল কানাডা দলের সদস্য। উক্ত প্রতিযোগিতায়ও তিনি কানাডার হয়ে পাঁচ ম্যাচে ২১৯ রান নিয়ে শীর্ষস্থানীয় ছিলেন।
২০১৯ সালের জুনে, কানাডায় অনুষ্ঠিত গ্লোবাল টি২০ কানাডা প্রতিযোগিতায় তিনি অ্যাডমন্টন রয়্যালস ফ্র্যাঞ্চাইজি দলের হয়ে খেলতে নির্বাচিত হয়েছিলেন।
আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাই প্রতিযোগিতার আঞ্চলিক ফাইনালের জন্য কানাডার স্কোয়াডের অধিনায়ক মনোনীত করা হয়েছিল। ১৮ আগস্ট ২০১৯-এ কেম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে আত্মপ্রকাশ করেন। তিনি ছয় ম্যাচে ১৯০ রান দিয়ে সেরা রান সংগ্রহকারী হিসাবে প্রতিযোগিতাটি সমাপ্ত করেছিলেন।
২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ পর্বের প্রতিযোগিতার জন্য কানাডার স্কোয়াডের অধিনায়ক মনোনীত করা হয়।
শিরি (চলচ্চিত্র)
শিরি ১৯৯৯ সালে মুক্তি প্রাপ্ত দক্ষিণ কোরিয়ার একটি অ্যাকশনধর্মী চলচ্চিত্র, চলচ্চিত্রটি রচনা ও পরিচালনা করেছেন কং জে-জিউ।
শিরি কোরিয়ান চলচ্চিত্র জগতে (১৯৯০-এর দশকের শেষদিকে কোরিয়ার অর্থনৈতিক উন্নতি হওয়ার পরে) হলিউড স্টাইলের বিগ-বাজেটের তৈরী ব্লকব্লাস্টার চলচ্চিত্র ১৯৮০ এর দশকে হলিউডে জনপ্রিয় "হাই-অক্টেন" অ্যাকশন ফিল্ম অনুসারে তৈরি করা হয়েছিল, চলচ্চিত্রটিতে একটি গল্প রয়েছে যা এই চলচ্চিত্রের গল্পকে শক্তিশালী করার জন্য গল্পটি কোরিয়ার শক্তিশালী জাতীয় অনুভূতির প্রতি আকৃষ্ট করেছে। ফিল্মটির বেশিরভাগ ভিজ্যুয়াল শৈলীর অংশ এশীয় অ্যাকশন সিনেমা এবং বিশেষত হংকংয়ের অ্যাকশন সিনেমা, জন উ, তসুই হার্ক, রিঙ্গো লাম এবং ভিক আর্মস্ট্রং এবং গাই হ্যামিল্টনের মতো দ্বিতীয় ইউনিটের পরিচালকদের নিরলস গতিতে রয়েছে জেমস বন্ড ফিল্ম অনুযায়ী করা হয়েছে।
সিনেমাটি দক্ষিণ কোরিয়ার বাইরে কোরিয়ায় শিরি নামে মুক্তি পেয়েছিল; কোরিয়ায় স্বিরি শিরোনামে মুক্তি পেয়েছিল। নামটি কোরিওলিউসিসক্লাস স্প্লেন্ডিডাসকে বোঝায়, এটি কোরিয়ান মিঠা পানির স্রোতে পাওয়া একটি মাছ। চলচ্চিত্রের নায়ক পার্ক মু-ইয়ং-এর এক পর্যায়ে একটি দৃশ্য রয়েছে যেখানে তিনি বর্ণনা করেছেন যে কীভাবে উত্তর এবং দক্ষিণ কোরিয়া উভয় জল একসাথে অবাধে প্রবাহিত হতে পারে এবং কোন জলে মাছ কীভাবে খুঁজে পাওয়া যাবে। এই ছবিটির গৌরব আকাঙ্ক্ষা সাথে কোরিয়ান পুনর্মিলন সম্পর্কিত স্থির-কাঁটাযুক্ত সমস্যাটিকে সরাসরি সম্বোধনকারী প্রথম মুক্তি প্রাপ্ত চলচ্চিত্র
পটভূমি
১৯৯২ সালের অক্টোবর কমান্ডার পার্ক মু-ইয়ং (চোই মিন-সিক) এর তত্ত্বাবধানে উত্তর কোরিয়ার সৈন্যদের একটি অভিজাত দলকে নৃশংস প্রশিক্ষণের ব্যবস্থা করা হয়। তাদের পরবর্তীতে কোনও সময় তাদের সক্রিয় করে দক্ষিণ কোরিয় স্লিপার এজেন্ট হিসাবে প্রেরণ করা হবে,তাদেরদলের সবচেয়ে প্রতিশ্রুতিশীল ছিল লি ব্যাং-হি নামে একজন মহিলা স্নাইপার যিনি পরবর্তী ছয় বছরে দক্ষিণ কোরিয়ার বেশ কয়েকটি মূল ব্যক্তিত্বকে হত্যা করবে।
ছয় বছর পরে, ১৯৯৮ সালের সেপ্টেম্বরে, দক্ষিণ কোরিয়া ব্যাং-হি’র সন্ধান করছে। তার মামলার দায়িত্বে থাকা এজেন্ট ইউ জং- উইন (হান সুক-কিউ) তার এবং তার সঙ্গী লি জ্যাং-গিল (সং কাং-হো) দুজনকে হত্যার স্বপ্ন দেখেছিলেন। জং- উইন, মদ্যপ এবং মৎস্য ও অ্যাকুরিয়াম সরবরাহের দোকানের মালিক লি ময়ং-হিউন (ইউজিন কিম) নামে এক যুবতীর সাথেও সম্পার্কে জড়িত। মায়ুং-হিউন ভালবাসার প্রতীকী হিসেবে জং-জিনকে একজোড়া কিসিং গৌরমি উপহার দেয়, কিসিং গৌরমি এমন একটি প্রজাতি যা তার বিপরীত লিঙ্গ সাথী ছাড়া বাঁচতে পারে না।
জং-উইন চিন্তিত যে তিনি তার নিরাপত্তার কারণে তাকে তার কাজের প্রকৃতি সম্পর্কে তাকে বলতে পারবেন না। জং-উইন এবং জাং-গিলের সাথে একজন অস্ত্র ব্যবসায়ী যোগাযোগ করে যারা তাদের কাছে কোয়ার্টি/খনি সম্পর্কে তথ্য রয়েছে বলে দাবি করে, তবে তাদের কোনও তথ্য দেওয়ার আগেই তাকে ব্যাং-হেই গুলি করে হত্যা করে। কিছু অর্জনের প্রয়াসে তারা হত্যাকারীর সাথে যোগাযোগ করে কিছুটা গভীরে খনন করার পরে, তারা স্থান নির্ধারণ করে। যা ছিল দক্ষিণ কোরিয়ার সরকার দ্বারা প্রস্তুত কৃত বাইনারি তরল বিস্ফোরক সিটিএক্স। স্থলভাগে, সিটিএক্স জল থেকে পৃথকযোগ্য, তবে দীর্ঘ তাপমাত্রার জন্য যখন সঠিক তাপমাত্রার অবস্থার অধীনে রাখা হয়, তখন ২০০ মিলি মূল্যবান সিটিএক্সের বিস্ফোরণ ব্যাসার্ধ থাকে ১ কিমি। যখন সিটিএক্সের সাথে সংযুক্ত একটি ল্যাবে কর্মরত বিজ্ঞানী কিম’কে ব্যাং-হেই হত্যা করেছিল, তখন এজেন্টরা ঘাতকদের এটির ব্যবহার সম্পার্কে সন্দেহ করতে শুরু করে।
মু-ইয়ং এবং তার এজেন্টরা বেশ কয়েক লিটার সিটিএক্স নিয়ে একটি সামরিক কাফেলায় হামলা চালিয়ে সমস্ত সৈন্যকে হত্যা করে এবং এজেন্টরা সতর্ক হওয়ার আগেই বিপজ্জনক তরল ছড়িয়ে দেয়। জং-উইন এবং জাং-গিল তরল লিক হওয়ার বিষয়টি সন্দেহ করে। 'কিসিং গৌরমি'র বাধা দূর করার জন্য ব্যাং-হিকে আদেশ দেওয়া হয়। জঙ্গ-উইন বাইরের বাহিনী নেওয়ার জন্য পুলিশ চিফ হোয়ের সাথে সাক্ষাত করেছেন তবে হো দুর্ঘটনাক্রমে ব্যাং-হির স্নাইপার রাইফেলের গুলিবিদ্ধ হয়ে পথে দাঁড়িয়ে থাকে।
মু-ইয়ং, জং-উইনকে ডেকে আল্টিমেট জারি করে: তিনি সিওলের আশেপাশে বেশ কয়েকটি সিটিএক্স বোমা গোপন করে এবং সেগুলি স্থাপনের আগে প্রত্যেককে খুঁজে পাওয়ার জন্য পর্যাপ্ত সময় বেধে দেয়। তিনি মজা করে জং-উইনের বাগদত্তের কথা উল্লেখ করে মু-ইয়ং এবং জং-উইনের একটি ইতিহাস রয়েছে বলে জানা গেছে: মু-ইয়ং একবার একটি বেসামরিক বিমান চালককে হাইজ্যাক করেছিল এবং বহু বেসামরিক মানুষকে হত্যা করে, তবে বিমানের ক্রুতে আহত সদস্য হিসাবে ছদ্মবেশ ধারণ করে পালাতে সক্ষম হয়।
সিটিএক্স বোমাগুলির প্রথমটি একটি ডিপার্টমেন্ট স্টোরের শীর্ষে পাওয়া যায়, তবে মু-ইয়ং সময়ের ফ্যাক্টর সম্পর্কে মিথ্যা বলে। বোমা বিস্ফোরণকারী দল ঠিক তার সঠিক অবস্থান আবিষ্কার করার সাথে সাথে বোমাটি বিস্ফোরিত হয় যার, ফলে কয়েক ডজন লোক মারা যায়। জং-উইন, মায়ুং-হুনকে একটি হোটেলে লুকিয়ে রাখতে নিয়ে যায় এবং সে আবার মদ্যপান শুরু করে।
জং-উইন সন্দেহভাজন জং-গিলকে তথ্য ফাঁস করে বলে - সে একই জিনিস সন্দেহ করেন, যেহেতু জং-উইন দু'বার ব্যাং-হির সাথে লড়াইয়ে বেঁচে গিয়েছিল জং-উইন, জাং-গিলকে নিয়ে তার নতুন তথ্য রয়েছে - যা মু-ইয়ং এবং তার সহযোগী এজেন্টরা যে পদক্ষেপ নিয়েছিল, তা জানাতে ফাঁদে ফেলে। তবে পরিস্থিতি দ্রুত বদলাতে থাকে পুলিশ ও বেসামরিক লোকের হতাহতের ফলে দমকল বাহিনী দিকে এগিয়ে যায়। উত্তরাঞ্চলের বেশিরভাগ এজেন্ট মারা যায় এবং অন্যরা পালিয়ে যায়। মু-ইয়ং কোণঠাসা হয়ে গেলে, বাঙ্গ-হি তাকে বাঁচাতে আসে। জং-উইন, মু-ইয়ং এবং ব্যাং-হির সাথে তার অবস্থান থেকে বেঁচে গিয়ে আহত ব্যাং-হী কে অনুসরণ করে। তিনি তাকে হারান কিন্তু অ্যাকুরিয়ামটি চালু করার জন্য আলোটি লক্ষ্য করে, আবিষ্কার করেন রক্তপাতের সাথে মায়ুং-হিউন তার ছদ্মবেশটি সরিয়ে ফেলে। জং-উইন দূরে সরে যায়, সে হতবাক হয়ে যায় এবং প্রকৃত, অসুস্থ মায়ুং-হিউনকে নিয়ে তার ইতিহাসে একক তদন্ত করে। মু-ইয়ং তার দ্বিধা এবং জং-উইনকে হত্যা করতে অবিচ্ছিন্ন ব্যর্থতা নিয়ে বাঙ্গ-হির মুখোমুখি হয় এবং তাকে তাদের প্রাথমিক উদ্দেশ্যটির কথা মনে করিয়ে দেয়।
মি-ইয়ং এনআইএসকে কল করে, পাশাপাশি লক্ষ লক্ষ বিমানের বাকি সিটিএক্সের বিনিময়ে দুপুর ২ টায় পালানোর জন্য বিমানের দাবি জানিয়েছে। পরে এজেন্সি, মায়ুং-হুনের পরিচয় নিশ্চিত করে। যখন তার সরবরাহ করা এনআইএসের অফিসে সজ্জিত মাছগুলিতে বৈদ্যুতিন নজরদারি ডিভাইসগুলিতে পাওয়া যায়। জাং-গিল তার দোকানে তার মুখোমুখি হয় এবং মু-ইয়ং তাকে গুলি করে। জং-উইন হঠাৎ অফিসারদের সাথে উপস্থিত হয়, যে মু-ইয়ং এবং তার এজেন্টদের সাথে দফায় দফায় সংঘাতে জড়িত ছিল। মু-ইয়ং এবং মায়ুং-হিউন পালিয়ে যাওয়ার সময়, মৃত জাং-গিল মায়ুং-হিউনের ফুটবল ম্যাচের টিকিটটি জং-উন জিতেছিল, যা দুপুর ২ টায় শুরু হবার কথা।
সন্ত্রাসীদের লক্ষ্য উত্তর ও দক্ষিণ কোরিয়ার একটি দল খেলোয়াড়ের আন্তর্জাতিক বন্ধুত্বপূর্ণ ম্যাচের মাঝামাঝি সময় সকার স্টেডিয়ামের রয়্যাল বক্সের উপরে সরাসরি একটি সিটিএক্স বোমা বিস্ফোরিত করা, যেখানে উত্তর ও দক্ষিণ কোরিয়ার সমস্ত প্রবীণ রাজনীতিবিদ অবস্থান করবে। জং-উইন স্টেডিয়ামের এই হিংস্রতা এবং বিপদ সম্পর্কে এনআইএসকে জানানোর চেষ্টা করলেও তা উপেক্ষা করা হয়। তিনি আদেশ অমান্য করে স্টেডিয়ামে ছুটে যান, যেখানে মু-ইয়ং, ব্যাং-হি এবং অন্যান্য সন্ত্রাসীরা ভিড়ের সাথে মিশে গিয়েছিল। সমস্ত তরলের উপর সম্পূর্ণ নিষেধাজ্ঞা থাকা স্বত্বে তারা ইতিমধ্যে স্টেডিয়ামে সিটিএক্স এবং অস্ত্রগুলি স্থপন করে রেখেছিল বলে সহজে প্রবেশ করে।
ব্যাং-হি একটি রেস্টরুম কিউবিকেল থেকে একটি লুকানো স্টায়ার এউজি উদ্ধার করেছে, যখন মু-ইয়ং এবং তার এজেন্টরা দক্ষিণ কোরিয়ার সোয়াট অফিসারদের বেশ কয়েকটি টহল দিচ্ছিল যারা পরে রেস্টরুম মুলতবি করে রাখে। সেখানে পুলিশ সদস্যদের হত্যা করা হয় এবং তাদের দেহ দ্রুত টেনে নিয়ে যায়। মায়ুং-হিউন তার রাইফেলটি নিয়ে দাদীর কাছে এগিয়ে যায়, যখন মু-ইয়ং এবং আরও তিন জন মৃত পুলিশ সদস্যদের কাছ থেকে চুরি করা ইউনিফর্ম পরিধান করে দক্ষিণ কোরিয়ার সোয়াট অফিসারের ছদ্মবেশে স্টেডিয়াম কন্ট্রোল রুমে প্রবেশ করে, সেখানে একজন ছাড়া বাকি সবাইকে মেরে ফেলেছিল এবং সিটিএক্স ট্রিগার করতে বাকি কর্মীদের সবাইকে স্টেডিয়ামের লাইটগুলিতে স্যুইচ করতে বাধ্য করেছিল। জং-উইন স্টেডিয়ামে এসে লাইটগুলি লক্ষ্য করে। জং-উইন তাদের বন্ধ করে দিতে কন্ট্রোল রুমে যায় তবে তাকে বন্দী অবস্থায় নিয়ে যায়। এনআইএস এজেন্ট রোক সিক, লাইটগুলি লক্ষ্য করে এবং শীঘ্রই ব্যাকআপ নিয়ে আসে। কন্ট্রোল রুমে একটি সহিংস সংঘাতের ফলে চারজন সন্ত্রাসী মারা গিয়েছিল এবং যথাসময়ের লাইট বন্ধ করা হয়েছিল। মায়ুং-হিউন এটি লক্ষ্য করে এবং ভিআইপিদের লক্ষ্য করে গুলি চালায় তবে তাকে তাড়ার করার ফলে তার লক্ষভ্রষ্ট হয়। সে জং-উইনের নেতৃত্বাধীন বিশাল এক বহিনীর মুখোমুখি হওয়ার আগে পথে আরও বেশ কয়েকটি সোয়াট অফিসারকে হত্যা করেছিলেন। যেহেতু সে তার মিশনটি শেষ করার জন্য সর্বশেষ চেষ্টা করছেন, জং-উইন তাকে গুলি করে হত্যা করেছিল।
জং-উইন পরে জানতে পেরেছিল যে ব্যাং-হি (যাকে তিনি মায়ুং-হিউন হিসাবে জানেন) তার সন্তানের সাথে গর্ভবতী ছিলেন এবং স্টেডিয়ামে যাওয়ার আগে তার উত্তরী মেশিনে পুর্নবীকরণের নর্দার্ন এজেন্টদের পরিকল্পনা এবং তার পরিকল্পনার অবস্থানের বিবরণ রেখেছিলেন। তবে সে অনুরোধ করেছিলেন যে তিনি তাঁর নিজের প্রতি তার ভালবাসার কথা বলে নিজেকে মোকাবিলা করবেন না। জং-উইন তারপরে প্রকৃত মায়ুং-হিউনকে দেখতে যান, যিনি কেমো থেরাপির জন্য হাসপাতালে আছেন এবং মায়ুং-হিউন, জং-উইনের সাথে ব্যাং-হির কথা মনে করিয়ে দেন। মায়ুং-হুন, জং-উইনেএর কাছে সেই গানটি শুনতে দেয় এবং এটি শোনার সময় জং-উইন গানের লিরিক্স শুনে মুগ্ধ হয়। দৃশ্যটি তখন বিবর্ণ হয়ে যায়, জং-উইন গান শোনার সাথে সাথে তার চোখ বন্ধ করে দেয়।
বক্স অফিস
চলচ্চিত্রের মোট বাজেট ছিল US$8.5 million, ঐ সময়ে কোরিয়ান চলচ্চিত্রের জন্য এটি একক চলচ্চিত্র হিসেবে বৃহত্তম বাজেটের ছিল। নির্মাণ তহবিলের একটি অংশটি কোরিয়ান ইলেকট্রনিক্স জায়ান্ট স্যামসাং প্রদান করেছিল। ছবিটি কোরিয়ায় সমালোচক এবং আর্থিক সাফল্য অর্জন করেছিল এবং চলচ্চিত্রটি বক্স অফিসের রেকর্ড ভেঙ্গে ছিল। পূর্বের টাইটানিকের ৪.৩ মিলিয়ন রেকর্ডটি হারিয়ে দক্ষিণ কোরিয়ার সিনেমা হলে শিরি দেখেতে গিয়েছিল ৫.৫ মিলিয়ন মানুষ।
এটি সমগ্র এশিয়া জুড়েও সফল ছিল (হংকং-এ মুক্তি পাওয়ার সময় এটি একটি শীর্ষ-উপার্জনকারী চলচ্চিত্র ছিল) এবং এরপরে বিশ্বব্যাপী ভিডিওতে প্রকাশিত হয়েছে। এটি পশ্চিমে সীমিত আকারে নাট্যরূপেও মঞ্চায়িত হয়েছে।
প্রাপ্তি
কোরিয়ান চলচ্চিত্র চ্যানেল ওরিওন সিনেমা নেটওয়ার্ক এর পরিচালিত ২০০২ সালের অনলাইন ভোটে এই ছবিটি ১১,৯১ ভোট পেয়ে কোরিয়ানদের প্রিয় চলচ্চিত্র হিসাবে নির্বাচিত হয়েছিল।
উত্তরাধিকার
ছবিটি উপর ভিক্তি করে পরে লি বাইং-হুন এবং কিম তাই-হি অভিনীত টেলিভিশন সিরিজ আইরিসের নির্মাণ করা হয়।
উজবেকিস্তানের রেল পরিবহন ব্যবস্থা
মার্চ ২০১৭ সালের হিসাবে, উজবেকিস্তানে রেল পরিবহন ব্যবস্থার উজবেকিস্তানের প্রধান রেল নেটওয়ার্কের মোট দৈর্ঘ্য ৪,৬৬৯ কিলোমিটার (২,৪৪৬ কিলোমিটার যা বিদ্যুতায়িত হয়েছে)। রেল লাইনের একটি বৃহৎ শতাংশ প্রধান মেরামত প্রয়োজন। প্রধান লাইন ক্যাস্পিয়ান রেলপথের অংশ যা তাশখন্দকে আমুরার সাথে সংযুক্ত করে। কাজাখস্তান, কিরগিজস্তান (ট্রান্স-ক্যাস্পিয়ান রেলপথ দেখুন), তাজিকিস্তান, আফগানিস্তান ও তুর্কমেনিস্তানের সাথে রেল সংযোগ রয়েছে। তাশখন্দের কাছে উপনগরি রেল ট্র্যাফিক কেবলমাত্র বিদ্যমান।
উচ্চ গতির রেল
সমরকান্দ হাই স্পিড রেল লাইন হল তাশখন্দ এবং সমরকন্দের মধ্যে ৩৪৪-কিলোমিটার (২১৪ মাইল) উচ্চ গতির রেল, যা দুটি উজবেক শহরের মধ্যে  সংযোগ ঘটিয়েছে। রুশ চার প্রদেশের মধ্য দিয়ে যায়: উজবেকিস্তানে তাশখন্দ, সিরডেরো, জিজাখ এবং সমরকান্দ। ব্র্যান্ড আফরোশিওবের অধীনে সপ্তাহে ৭ দিন ট্রেন চালায় টেলগ-২৫০ এর বুখারার একটি এক্সটেনশন ২৫ আগস্ট ২০১১ তারিখে প্রথমবারের মতো বুখারার কাছে একটি সমঝোতা স্মারক করে, এটি সমরকান্দ থেকে ২৫৬ কিলোমিটারের রেলপথ আধুনিকায়নের জন্য একটি প্রকল্প সমাপ্তির কথা উল্লেখ করে। বুখারার তাশখন্দ থেকে ৬০০ কিলোমিটার দূরে এখন ৭ ঘণ্টার পরিবর্তে ৩ ঘণ্টার এবং ২0 মিনিট সময় লাগবে পৌচ্ছাতে।
আন্তর্জাতিক রেল সংযোগ
উজবেকিস্তানের সঙ্গে রেল সংযোগ রয়েছে মস্কো, উফা, চেলিয়াবিংক, নোভোসিবির্স্ক, সারাতোভ, পেনজা এবং সেন্ট পিটার্সবার্গে (কাজাখস্তানের মাধ্যমে) এবং খারকিভ (কাজাখস্তান ও রাশিয়ার মাধ্যমের, মধ্যে রেল সংযোগ ২০১৪ সালে ডনবাসের বিদ্রোহ শুরু হওয়ার পর থেকে স্থগিত করা হয়েছে।)-এর মধ্যে । আলমাটি  সংযুক্ত রয়েছে  চীনের উরুমিচি শহরের সঙ্গে।এছাড়াও খুশানবি-মস্কো (নং: ৩১৯), মস্কো-দুশানবে (নং: ৩২০), খুজানদ-সারাতোভ (নং: ৩৩৫), খুজানদ-আতরাউ (নং ৩৩৫), সারাতোভ-খুজান (নং: ৩৩৬) -মোস্কো (নং: ৩৫৯), মস্কো-খুজানদ (নং: ৩৬০), কানাইবাদম-কুর্গন্টেপপা (নং: ৩৮৯), কুগ্রান্তেপ্পা-কানাইবদম (নং ৩৮৯) এবং আতুরু-খুজানাদ (নং: ৬৯২) উজবেকিস্তানের ধম্য দিয়ে অতিক্রম করেছে।
আফগানিস্তানে সীমান্তে প্রসারিত করশি-টার্মিজ লাইনটি বিদ্যুতায়িত হচ্ছে।
মেট্রো লাইন
উজবেকিস্থানে রাজধানী শহরে রয়েছে মেট্রো রেল ব্যবস্থা, যা তাশখন্দ মেট্রো নামে পরিচিত। তাশখন্দ মেট্রো তিন লাইন নিয়ে গঠিত। ৩৬.২ কিলোমিটার (২২.৫ মাইল) রেলপথ এবং ২৯ টি স্টেশন পরিবেশন করছে মেট্রো ব্যবস্থাটি।  ২০১৩ সালে, মেট্রো ব্যবস্থাটি ৫৯.২ মিলিয়ন যাত্রী বহন করে, যা আনুমানিক ১৬২,২০০ যাত্রীর একটি দৈনিক গড়ের অনুরূপ। তাশখন্দ মেট্রো মধ্য এশিয়া একমাত্র এই ধরনের রেল লাইন ছিল আলমাটি মেট্রো খোলার আগে পর্যন্ত । ২৩ বছরেরও বেশি সময়ের নির্মাণের পর ১ ডিসেম্বর ২০১১ সালে আলমাটি মেট্রো সিস্টেমের প্রথম লাইন খোলা হয়েছিল। একটি ২.৯-কিলোমিটার (১.৭ মাইল), মস্কোভা স্টেশনের মেট্রো দুটি স্টেশন এক্সটেনশন ১৮ এপ্রিল ২০১৫ খোলা হয়।
উজবেকিস্তান রেলওয়ে ওয়েবসাইটের সর্বশেষ উন্নয়ন প্রকল্পের বিস্তারিত বিবরণ: http://www.uzrailway.uz
শাবনূর অভিনীত চলচ্চিত্রের তালিকা
thumb|100px|right|শাবনূর
শাবনূর বাংলাদেশের চলচ্চিত্র ইতিহাসের অন্যতম জনপ্রিয় অভিনেত্রী। ৯০ দশক থেকে এ পর্যন্ত আসা চিত্র তারকাদের মধ্যে সবচেয়ে জনপ্রিয় চিত্র তারকা হিসেবে বিবেচনা করা হয় তাকে। প্রখ্যাত চলচ্চিত্রকার এহতেশাম পরিচালিত চাঁদনী রাতে সিনেমার মাধ্যমে চলচ্চিত্রে আগমন শাবনূরের। প্রথম ছবি ব্যর্থ হলেও পরে প্রয়াত নায়ক সালমান শাহের সাথে জুটি গড়ে ব্যাপক জনপ্রিয়তা পান। একে একে এ জুটি সুপারহিট ছবি দিতে থাকেন। সালমানের অকাল মৃত্যুতে সাময়িক ভাবে শাবনূরের ক্যারিয়ার হুমকির মুখে পড়লেও তার চিরায়ত বাঙালি প্রেমিকার ইমেজ এবং অসাধারন অভিনয় ক্ষমতা তাকে দর্শকদের হৃদয়ে শক্ত আসন গড়তে সাহায্য করে। পরে রিয়াজ, শাকিল খান, ফেরদৌস আহমেদ ও শাকিব খান সাথে জনপ্রিয় জুটি গড়ে বেশ কিছু জনপ্রিয় ছবি উপহার দেন।
শাবনূর ২০০৫ সালে মোস্তাফিজুর রহমান মানিক পরিচালিত দুই নয়নের আলো ছবিতে অভিনয় করে তার ক্যারিয়ারের একমাত্র জাতীয় চলচ্চিত্র পুরস্কার লাভ করেন। তিনি তারকা জরিপে শ্রেষ্ঠ চলচ্চিত্র অভিনেত্রী বিভাগে রেকর্ড পরিমান ১০ বার মেরিল-প্রথম আলো পুরস্কার অর্জন করেন।এছাড়াও ৩ বার তিনি বাচসাস পুরষ্কার লাভ করেন।
২০২১–২২ স্পেন ত্রিদেশীয় সিরিজ
২০২১–২২ স্পেন ত্রিদেশীয় সিরিজ একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২২ সালের এপ্রিল ও মে মাসে স্পেনে অনুষ্ঠিত হয়। সিরিজটিতে স্বাগতিক স্পেনের সাথে অংশগ্রহণ করে গার্নসি ও নরওয়ে। সিরিজের ম্যাচগুলো আলমেরিয়া প্রদেশের কুয়েভাস দেল আলমানসোরা এলাকার ডেজার্ট স্প্রিংস ক্রিকেট মাঠে অনুষ্ঠিত হয়। অংশগ্রহণকারী দলগুলোর জন্য সিরিজটি ২০২২ সালের জুন ও জুলাই মাসে অনুষ্ঠিত ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়।
ঘণ্টা (হিন্দুধর্ম)
ঘন্টা (সংস্কৃত: घण्टा, আইএএসটি: ghaṇṭā; তিব্বতী: মা-গ্চিগ-লাব-স্গ্রোন) হিন্দুধর্মীয় ধর্মীয় আচার-অনুষ্ঠানে ব্যবহৃত নিত্য অনুসঙ্গ। এটি সংস্কৃত শব্দ থেকে এসেছে। ঘণ্টা বাজানো শুভ ধ্বনি হিসেবে বিবেচিত হয়। সাধারণত হিন্দু মন্দিরগুলোর প্রবেশদ্বারে একটি বড় ধাতব ঘণ্টা ঝুলানো থাকে এবং মন্দিরে প্রবেশকালীন ভক্তরা অবিচ্ছেদ্য অংশ হিসেবে ঘণ্টা বাজানোর মাধ্যমে দর্শনের প্রস্তুতির নেয়। এছাড়াও, পূজা বা যজ্ঞ চলাকালীন পূজারি আলোর দোলা দেয়ার সময়, দেবতার সামনে ধূপ জ্বালানোর সময়, দেবতাকে স্নান করার সময় এবং প্রসাদ বা ফুল দেয়ার সময় ঘণ্টা বাজায়। অউম শব্দের দীর্ঘ তরঙ্গ তৈরির জন্য বিশেষভাবে তৈরি ঘণ্টা রয়েছে।
২০২১–২২ স্পেন ত্রিদেশীয় সিরিজ
পয়েন্ট তালিকা
চ্যাম্পিয়ন
ঘণ্টা (হিন্দুধর্ম)
বিবরণ
ঘণ্টা সচরাচর পাঁচ থেকে সাতটি মূল্যবান ধাতু দিয়ে তৈরি করা হয়ে থাকে। ধাতব পদার্থগুলো বিভিন্ন গ্রহের সাথে সংযুক্ত। এগুলো হচ্ছে - সীসা (শনি), টিন (বৃহস্পতি), লোহা (মঙ্গল), তামা (শুক্র), পারদ (বুধ), রূপা (চাঁদ) এবং সোনা (সূর্য)। একটি দণ্ড ভিতরে সংযুক্ত থাকে। ঘণ্টা যখন বাজানো হয়, তখন অতিরিক্ত উচ্চ শব্দ সৃষ্টি হয়। ঘণ্টার হাতলের উপরের অংশটি সাধারণত পিতলের মূর্তি দিয়ে সুসজ্জিত করা হয়। ভগবান শিবের উপাসনায় ব্যবহারের উদ্দেশ্যে করা ঘণ্টাগুলোতে ভগবান নন্দীর একটি মূর্তি থাকে। যখন ভগবান বিষ্ণু বা তাঁর অবতার রাম, নরসিংহ বা কৃষ্ণের উপাসনায় ব্যবহৃত ঘণ্টায় গরুড় বা পাঞ্চজন্য শঙ্খ বা সুদর্শন চক্রের মূর্তি থাকে।
ব্যবহার
হিন্দুধর্মে সাধারণত গর্ভগৃহের সামনে মন্দিরের চূড়ায় ঘণ্টা ঝুলানো হয়। সাধারণত ভক্তরা গর্ভগৃহে প্রবেশ করার সময় ঘণ্টা বাজায়। কথিত আছে যে, ঘণ্টা বাজিয়ে ভক্ত তার আগমনের কথা দেবতাকে জানান দেন। ঘণ্টার ধ্বনিকে শুভ বলে মনে করা হয়। এটি দেবত্বকে স্বাগত জানায় এবং অশুভ দূর করে। ঘণ্টার আওয়াজ মনকে চলমান চিন্তা থেকে বিচ্ছিন্ন করে মনকে আরও সংযত করে তুলে। প্রার্থনার সময় ঘণ্টা বাজিয়ে সর্বদা বিচরণকারী মনকে নিয়ন্ত্রণসহ দেবতার দিকে মনোনিবেশ করতে সহায়তা করে।
মন্ত্র
হিন্দুধর্মে ঘণ্টা বাজানোকালে নিম্নোক্ত মন্ত্রটি উচ্চারিত হয় -
‘আগামার্ধামতু দেবনাম গমানার্ধামতু রাক্ষ্মসাম, কুরু ঘণ্টাআরাভম কৃত্বা দেবত্বাআহ্বান লাঞ্ছনাম।’
[সরলার্থ: আমি এ ঘণ্টা বাজিয়ে দেবত্বের আবাহনকে নির্দেশ করেছি। ফলে, পুণ্যাত্মা ও আর্য শক্তি প্রবেশ করবে এবং অভ্যন্তরে অবস্থানরত দুষ্ট ও অশুভ শক্তি দূরে অন্তর্হিত হবে।]
যোগী দৃষ্টিতে
কুণ্ডলিনী যোগের দৃষ্টিকোণ থেকে একটি ঘণ্টার শব্দ চক্রগুলিকে শক্তি জোগায় এবং দেহে শক্তি বিতরণে ভারসাম্য বজায় রাখে। এছাড়াও, কতবার ঘণ্টা বাজানো উচিত তা নির্ভর করে মন্ত্রের অক্ষর সংখ্যার উপর। তদানুসারে ঘণ্টাটি ৮, ১৬, ২৪ কিংবা ৩২বার বাজাতে হবে। শিল্পশাস্ত্রে উল্লেখ আছে যে, ঘণ্টা পঞ্চধাতু দিয়ে তৈরি করা উচিৎ। সেগুলো হচ্ছে - তামা, রূপা, সোনা, দস্তা এবং লোহা। এই পাঁচটি ধাতু পঞ্চভূতের প্রতিনিধিত্ব করে।
তাৎপর্য্য
হিন্দুধর্মে ঘণ্টার প্রতীকী অর্থ রয়েছে। ঘণ্টার বাঁকা শরীর অনন্তের প্রতিনিধিত্ব করে। ঘণ্টার হাততালি বা জিহ্বা সরস্বতীকে প্রতিনিধিত্ব করে, যিনি জ্ঞান ও জ্ঞানের দেবী। ঘণ্টার হাতলটি প্রাণ শক্তি - অত্যাবশ্যক শক্তির প্রতিনিধিত্ব করে এবং প্রতীকীভাবে হনুমান, গরুড়, নন্দী (ষাঁড়) বা সুদর্শন চক্রের সাথে যুক্ত।
হিন্দুধর্মে ঘণ্টা প্রতীকী অর্থ বহন করে। ঘণ্টার বাঁকা অংশ অনন্তের প্রতিনিধিত্ব করে। ঘণ্টার হাততালি বা জিহ্বা জ্ঞান ও জ্ঞানের দেবী সরস্বতীকে প্রতিনিধিত্ব করে। ঘণ্টার হাতলটি প্রাণ শক্তি। এ অংশটি - হনুমান, গরুড়, নন্দী (ষাঁড়) বা সুদর্শন চক্রের সাথে প্রতীকীভাবে যুক্ত অত্যাবশ্যক শক্তির প্রতিনিধিত্ব করে।
নেত্রকোণা-২
নেত্রকোণা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৫৮নং আসন।
সীমানা
নেত্রকোণা-২ আসনটি নেত্রকোণা জেলার নেত্রকোণা সদর উপজেলা ও বারহাট্টা উপজেলা নিয়ে গঠিত।
২০০০-এর দশকে নির্বাচন
জুলাই ২০০৪ সালে আব্দুল মোমিন মারা যান। অক্টোবর ২০০৪ সালের উপ-নির্বাচনে বিএনপির আবু আব্বাস নির্বাচিত হন।
গাউসীয় অপসংকেত
গাউসীয় অপসংকেত সংকেত প্রক্রিয়াজাতকরণ তত্ত্বে ব্যবহৃত একটি পরিভাষা, যা দিয়ে এমন এক ধরনের অপসংকেতকে নির্দেশ করা হয়, যেটি সম্ভাবনা ঘনত্ব অপেক্ষক পরিমিত বিন্যাসের সমান (যেটি গাউসীয় বিন্যাস নামেও পরিচিত)। অন্য ভাষায় অপসংকেততি যে মানগুলি ধারণ করতে পারে, সেগুলির বিন্যাস গাউসীয় প্রকৃতির। জার্মান গণিতবিদ কার্ল ফ্রিডরিখ গাউসের নামে এটির নামকরণ করা হয়েছে।
একটি গাউসীয় দৈব চলক z-এর সম্ভাবনা ঘনত্ব অপেক্ষকটি নিম্নরূপ:
যেখানে z ধূসর স্তরটি নির্দেশ করে, \mu গড় ধূসর মানটি নির্দেশ করে এবং \sigma সেটির আদর্শ বিচ্যুতি নির্দেশ করে।
গাউসীয় অপসংকেতের একটি বিশেষ উদাহরণ হল শ্বেত গাউসীয় অপসংকেত (White Gaussian noise), যেটিতে মানগুলি যেকোনও মুহূর্তযুগলের জন্য অভিন্নভাবে বিন্যস্ত ও পরিসংখ্যানিকভাবে স্বাধীন (সুতরাং সম্ভরণবিহীন)। যোগাযোগ প্রণালীর পরীক্ষণ ও প্রতিমান নির্মাণে গাউসীয় অপসংকেতকে একটি সংযোজী শ্বেত অপসংকেত হিসেবে ব্যবহার করে সংযোজী শ্বেত গাউসীয় অপসংকেত উৎপাদন করা হয়।
টেলিযোগাযোগ ও পরিগণক জালকায়ন (কম্পিউটার নেটওয়ার্কিং) ক্ষেত্রে যোগাযোগ প্রণালীগুলি বহুসংখ্যক প্রাকৃতিক উৎস থেকে আগত প্রশস্তপটি গাউসীয় অপসংকেত দ্বারা প্রভাবিত হতে পারে, যেমন পরিবাহী পদার্থের পরমাণুগুলির তাপীয় কম্পন (যাকে তাপীয় অপসংকেত বা জনসন-নাইকুইস্ট অপসংকেত বলে), পোয়াসোঁ অপসংকেত, পৃথিবী ও অন্যান্য উষ্ণ বস্তু এবং খ-উৎস (যেমন সূর্য) থেকে আগত কৃষ্ণবস্তু বিকিরণ।
শ্রীবাটি
শ্রীবাটি (ইংরেজি: Sribati) পশ্চিমবঙ্গের পূর্ব বর্ধমান জেলার কাটোয়া মহকুমায় অবস্থিত একটি গ্রাম এবং গ্রাম পঞ্চায়েত।
ভূগোল
সমুদ্রসমতল থেকে ১৮ মিটার উচ্চতায়, উত্তরে ব্রাহ্মণী নদী এবং দক্ষিণে খড়ি নদীর মধ্যবর্তী অবস্থিত শ্রীবাটি গ্রাম।
জনসংখ্যার উপাত্ত
২০১১-র আদম শুমারি অনুযায়ী শ্রীবাটির জনসংখ্যা ২,৬৫৬ জন, যার মধ্যে ১,৩৫২ জন পুরুষ এবং ১,৩০৪ জন নারী। ৬-বছরের কম বয়সী শিশুদের সংখ্যা ৩১৪, অথবা মোট জনসংখ্যার ১১.৮২%। শ্রীবাটির গড় লিঙ্গ অনুপাত ৯৬৪, যেটা পশ্চিমবঙ্গ রাজ্যের গড় ৯৫০-এর চেয়ে বেশি। শ্রীবাটির শিশু লিঙ্গ অনুপাত ১০২৬, যেটা পশ্চিমবঙ্গ রাজ্যের গড় ৯৫৬-র চেয়ে বেশি।
অনেক গ্রামবাসীরা তফসিলি জাতির সদস্য। তফসিলি জাতির হার মোট জনসংখ্যার ৪৩.১৫%, এবং তফসিলি উপজাতির হার ০.১১%।
২০১১ সালে শ্রীবাটির মোট সাক্ষরতার হার ৬৪.৩৫%, যেটা পশ্চিমবঙ্গের গড় ৭৬.২৬%-র তুলনায় কম। শ্রীবাটির পুরুষ সাক্ষরতার হার ছিল ৭০.৬৮% এবং মহিলা সাক্ষরতার হার ছিল ৫৭.৭৩%। শ্রীবাটিতে শিক্ষা প্ৰতিষ্ঠান বলতে, একটি উচ্চবিদ্যালয় আছে, শ্রীবাটি গোকুল কৃষ্ণ উচ্চবিদ্যালয়, যেখান দশম শ্রেণী পর্যন্ত শিক্ষা প্রদান করা হয়।
অর্থনীতি
গ্রামের বেশীরভাগ লোকেরা কৃষি বা কৃষি-সম্পর্কিত কাজে জড়িত। গ্রামের ৮৬৮ কর্মীর মধ্যে ১১৪ জন কৃষক (মালিক বা সহ-মালিক) এবং ৪২৭ জন কৃষিশ্রমিক।
প্রশাসন
শ্রীবাটির শাসন সত্তা হলো শ্রীবাটি গ্রাম পঞ্চায়েত। একটি নির্বাচিত সারপঞ্চের নেতৃত্বে শ্রীবাটি গ্রাম পঞ্চায়েত গ্রামের পরিচালনা করে।
টেরাকোটা শিব তৃমন্দির
শ্রীবাটির মূল বৈশিষ্ট্য হচ্ছে ঊনবিংশ শতাব্দীর টেরাকোটার অপূর্ব কারুকার্য করা তিন শিবমন্দির। প্রত্যেক মন্দিরের ভেতরে এক-একটি শিবলিঙ্গ আছে, এবং সেই অধিষ্ঠাতা দেবতার নামকরণ লিখিত আছে: শ্রী বিস্বেসর (অষ্টপাথরের তৈরি), শ্রী ভোলানাথ (শ্বেতপাথরের তৈরী), এবং শ্রী চন্দ্রেস্বর (অষ্টপাথরের তৈরি)।
১৮৩৬ সালে স্থানীয় জমিদারি চন্দ্র পরিবারের সদস্য, শ্রী রামকান্তচন্দ্র চন্দ্র এবং তার স্ত্রী অন্নপূর্ণা দেবী দ্বারা নির্মিত হয় দ্বিতীয় এবং তৃতীয় মন্দির। শ্রী ভোলানাথকে উৎসর্গ করা মধ্যম মন্দিরটি পঞ্চরত্ন শৈলীতে নির্মিত এবং দেওয়ালের টেরাকোটায় শৈব, বৈষ্ণব এবং তন্ত্র ধর্ম প্রসঙ্গ বিচিত্র সজ্জা রয়েছে। শ্রী বিশেস্বরকে নিবেদিত তৃতীয় মন্দিরটি অষ্টভুজ ভিত্তির ওপর রেখদেউল শৈলীতে নির্মিত। টেরাকোটার সজ্জায় দেখা যায় ঐ সময়কার সাধারণ সামাজিক-সাংস্কৃতিক দৃশ্য এবং একটি নকল-দরজার ওপরে পাথরের প্লেটে পাওয়া যায় তিন মন্দিরের প্রতিষ্ঠালিপি।
শ্রীবাটির টেরাকোটা তৃমন্দির (এস-ডব্লিউ বি-৩৮) ভারতীয় পুরাতত্ত্ব সর্বেক্ষণের কলকাতা বিভাগের অধীনে একটি ঘোষিত রাষ্ট্রীয় সুরক্ষিত স্মৃতিস্তম্ভ। এই মন্দিরগুলোর সম্বন্ধে আরো বিস্তারিত দেখতে পারেন এই দূরেক্ষনে|